Joseph Estrada

Si José Ejército y Marcelo (natawo ika-19 sa Abril 1937), mas nailhan isip Joseph Estrada kun Erap, mao ang ika-13 nga Pamuno-Nasod sa Pilipinas sugod Hunyo 30, 1998 hangtod Enero 20, 2001, ug usa ka artista sa pelikula. Malinawong gipahawa siya sa pwesto tungod sa Ikaduhang Rebolusyon sa Gahom sa Katawhan human sa naahat nga trayal sa impeachment sa Senado, diin ang onse nga mga senador misupak sa pagpanukiduki sa ikaduhang sobre sa akawnt sa bangko ni Jose Velarde nga giingong pamatuod sa pagkadunot sa lugay. Niadtong April 4, 2001, ang trayal ni Estrada misugod sa pagpayl ni Ombudsman Aniano Desierto sa Sandiganbayan, ang anti-graft nga hukumanan sa Pilipinas, ang PHP 4 ka bilyon nga plunder suit ug usa ka menor nga perjury charge sa di-matuod nga pagdeklarar sa iyang mga asset ug iligal nga paggamit sa alyas nga Jose Velarde. Niadtong Septiyembre 12, 2007, siya ang unang presidente sa Pilipinas nga nakonbik sa salaod sa paghatag kaniya sa Sandiganbayan isip maysala sa plunder, diin reclusion perpetua ang silot. Nadetener siya sa reshaws sa Tanay, Rizal ug gitagaa'g pardon ni Pamuno-Nasod Gloria Macapagal-Arroyo niadtong Oktubre 25, 2007.

Mga presidente sa Pilipinas
Mga Manilenyo
Mga aktor
Mga Pilipinong Kristohanon
Mga Katoliko
Mga natawo sa 1937
Mga natawo sa Abril 19